CELEX: 62019TA0344
Language: sl
Date: 2021-09-29 00:00:00
Title: Združeni zadevi T-344/19 in T-356/19: Sodba Splošnega sodišča z dne 29. septembra 2021 – Front Polisario/Svet (Zunanji odnosi – Mednarodni sporazumi – Evro-mediteranski pridružitveni sporazum ES – Maroko – Sporazum o partnerstvu o trajnostnem ribištvu med Unijo in Marokom – Protokol o izvajanju Sporazuma o partnerstvu – Izmenjava pisem, ki je priložena Sporazumu o partnerstvu – Sklep o sklenitvi – Uredba o dodelitvi ribolovnih možnosti med državami članicami – Ničnostna tožba – Dopustnost – Sposobnost biti stranka – Neposredno nanašanje – Posamično nanašanje – Ozemeljsko področje uporabe – Pristojnost – Razlaga mednarodnega prava, ki jo je sprejelo Sodišče – Načelo samoodločbe – Načelo relativnega učinka pogodb – Možnost sklicevanja – Pojem soglasja – Izvajanje – Diskrecijska pravica – Meje – Ohranitev učinkov izpodbijanega sklepa)

6.12.2021   
            
            
               SL
            
            
               Uradni list Evropske unije
            
            
               C 490/31
            
         
      Sodba Splošnega sodišča z dne 29. septembra 2021 – Front Polisario/Svet
      (Združeni zadevi T-344/19 in T-356/19) (1)
      
      (Zunanji odnosi - Mednarodni sporazumi - Evro-mediteranski pridružitveni sporazum ES – Maroko - Sporazum o partnerstvu o trajnostnem ribištvu med Unijo in Marokom - Protokol o izvajanju Sporazuma o partnerstvu - Izmenjava pisem, ki je priložena Sporazumu o partnerstvu - Sklep o sklenitvi - Uredba o dodelitvi ribolovnih možnosti med državami članicami - Ničnostna tožba - Dopustnost - Sposobnost biti stranka - Neposredno nanašanje - Posamično nanašanje - Ozemeljsko področje uporabe - Pristojnost - Razlaga mednarodnega prava, ki jo je sprejelo Sodišče - Načelo samoodločbe - Načelo relativnega učinka pogodb - Možnost sklicevanja - Pojem soglasja - Izvajanje - Diskrecijska pravica - Meje - Ohranitev učinkov izpodbijanega sklepa)
      (2021/C 490/33)
      Jezik postopka: francoščina
      
         Stranke
      
      
         Tožeča stranka: Front populaire pour la libération de la Saguia el-Hamra et du Rio de oro (Front Polisario) (zastopnik: G. Devers, odvetnik)
      
         Tožena stranka: Svet Evropske unije (zastopniki: F. Naert, P. Plaza García in V. Piessevaux, agenti)
      
         Intervenientka v podporo tožene stranke v zadevah T-344/19 in T-356/19: Kraljevina Španija (zastopnica: S. Centeno Huerta, agentka)
      
         Intervenientka v podporo tožene stranke v zadevah T-344/19 in T-356/19: Francoska republika (zastopniki: A.-L. Desjonquères, C. Mosser, J.-L. Carré in T. Stéhelin, agenti)
      
         Intervenientka v podporo tožene stranke v zadevah T-344/19 in T-356/19: Evropska komisija (zastopniki: F. Castillo de la Torre, A. Bouquet in A. Stobiecka-Kuik, agenti)
      
         Intervenientke v podporo tožene stranke v zadevi T-344/19: Chambre des pêches maritimes de la Méditerranée (Tanger, Maroko), Chambre des pêches maritimes de l’Atlantique Nord (Casablanca, Maroko), Chambre des pêches maritimes de l’Atlantique Centre (Agadir, Maroko), Chambre des pêches maritimes de l’Atlantique Sud (Dakhla, Zahodna Sahara) (zastopniki: G. Forwood, N. Colin in A. Hublet, odvetniki)
      
         Predmet
      
      V zadevi T-344/19 tožba na podlagi člena 263 PDEU za razglasitev ničnosti Sklepa Sveta (EU) 2019/441 z dne 4. marca 2019 o sklenitvi Sporazuma o partnerstvu o trajnostnem ribištvu med Evropsko unijo in Kraljevino Maroko, njegovega Protokola o izvajanju ter izmenjave pisem, ki je priložena Sporazumu (UL 2019, L 77, str. 4) in v zadevi T-356/19 tožba na podlagi člena 263 PDEU za razglasitev ničnosti Uredbe Sveta (EU) 2019/440 z dne 29. novembra 2018 o dodelitvi ribolovnih možnosti na podlagi Sporazuma o partnerstvu o trajnostnem ribištvu med Evropsko unijo in Kraljevino Maroko ter njegovega Protokola o izvajanju (UL 2019, L 77, str. 1).
      
         Izrek
      
      
                  1.
               
               
                  Sklep Sveta (EU) 2019/441 z dne 4. marca 2019 o sklenitvi Sporazuma o partnerstvu o trajnostnem ribištvu med Evropsko unijo in Kraljevino Maroko, njegovega Protokola o izvajanju ter izmenjave pisem, ki je priložena Sporazumu se razglasi za ničen.
               
            
                  2.
               
               
                  Učinki Sklepa 2019/441 se ohranijo za obdobje, ki ne presega roka iz člena 56, prvi odstavek, Statuta Sodišča Evropske unije, ali – če je v tem obdobju vložena pritožba – do razglasitve sodbe Sodišča o tej pritožbi.
               
            
                  3.
               
               
                  Tožba v zadevi T-356/19 se zavrže.
               
            
                  4.
               
               
                  Svet Evropske Unije nosi svoje stroške in stroške Front populaire pour la libération de la Saguia el-Hamra et du Rio de oro (Front Polisario) v zadevi T-344/19.
               
            
                  5.
               
               
                  Front Polisario nosi svoje stroške in stroške Sveta v zadevi T-356/19.
               
            
                  6.
               
               
                  Kraljevina Španija, Francoska republika in Evropska komisija nosijo svoje stroške.
               
            
                  7.
               
               
                  Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre in Chambre des pêches maritimes de l’Atlantique Sud nosijo svoje stroške v zadevi T-344/19.
               
            
         (1)  UL C 270, 12.8.2019.